CELEX: 21996D0523(06)
Language: mt
Date: 1996-03-04 00:00:00
Title: Deċiżjoni tal-Kumitat Konġunt taż-ŻEE Nru 16/96 ta' l-4 ta' Marzu 1996 li jemenda l-Anness XV (Għajnuna ta' l-Istat) għall-Ftehim taż-ŻEE

Avviż Legali Importanti

|

21996D0523(06)

Official Journal L 124 , 23/05/1996 P. 0019 - 0020

		Deċiżjoni tal-Kumitat Konġunt taż-ŻEENru 16/96ta' l-4 ta' Marzu 1996li jemenda l-Anness XV (Għajnuna ta' l-Istat) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikolu 98 tiegħu,Billi l-Anness II għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 21/95 tal-5 ta' April 1995 [1];Billi l-Kunsill ta' l-Unjoni Ewropea adotta r-Regolament tal-Kunsill (KE) Nru 3094/95 tat-22 ta' Diċembru 1995 [2] dwar għajnuna għal bini tal-vapuri li tinkorpora l-obbligi tagħha taħt il-Ftehim OECD li tirrispetta kondizzjonijiet kompetittivi normali fl-industrija ta' bini ta' vapuri u tiswija kummerċjali;Billi l-Artikolu 10 tar-Regolament tal-Kunsill (KE) Nru 3094/95 jiddikjara li l-Artikoli relevanti tad-Direttiva tal-Kunsill 90/684/KEE tal-21 ta' Diċembru 1990 [3] dwar għajnuna għal bini ta' vapuri, kif l-aħħar emendata bid-Direttiva tal-Kunsill 97/73/KEE tad-19 ta' Diċembru 1994 [4] għandu, jipprovdi li l-Ftehim OECD li jirrispetta kondizzjonijiet normali ta' kompetizzjoni fl-industrija tal-bini tal-vapuri u tiswija kummerċjali ma jidħolx fis-seħħ nhar l-1 ta' Jannar 1996, jibqa' fis-seħħ sad-dħul fis-seħħ ta' dak il-Ftehim, iżda mhux aktar mill-1 ta' Ottubru 1996;Billi l-Artikoli relevanti tad-Direttiva tal-Kunsill 90/684/KEE tal-21 ta' Diċembru 1990 dwar għajnuna għal bini ta' vapuri, kif inkorporati fil-Ftehim taż-ŻEE, għandhom, sabiex iżommu regoli omoġenji fi ħdan iż-ŻEE, jibqgħu fis-seħħ fi ħdan iż-ŻEE sakemm tibqa' fis-seħħ fi ħdan l-Unjoni Ewropea;Billi l-punt 1b ta' l-Anness XV għall-Ftehim għandu għalhekk jiġi emendat,IDDEĊIEDA DAN LI ĠEJ:Artikolu 1L-addattament li ġej għandu jiġi miżjud fil-punt 1b (Direttiva tal-Kunsill 90/684/KEE) ta' l-Anness XV għall-Ftehim:"(t) L-Artikolu 13 għandu jaqra kif ġej: Id-dispożizzjonijiet ta' din id-Direttiva għandhom japplikaw sakemm l-Artikoli 1 sa 9 tar-Regolament tal-Kunsill (KE) Nru 3094/95 dwar għajnuna għal bini ta' vapuri jidħlu fis-seħħ fil-Komunità Ewropea, iżda mhux aktar tard mill-1 ta' Ottubru 1996.".Artikolu 2Din id-Deċiżjoni għandha tidħol fis-seħħ nhar l-1 ta' April 1996, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE. Għandha tapplika mill-1 ta' Jannar 1996.Artikolu 3Din id-Deċiżjoni għandha tiġi ppubblikata fis-Sezzjoni taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmul fi Brussel, fl-4 ta' Marzu 1996.Għall-Kumitat Konġunt taż-ŻEEIl-PresidentP. Benavides[1] ĠU L 158, tat-8.7.1995, p. 43.[2] ĠU L 33 2tat- 30.12.1995, p. 1.[3] ĠU L 380 tat-31.12.1990, p. 27.[4] ĠU L 351 tat-21.12.1994, p. 10.--------------------------------------------------